**projektas**

**reg. Nr. T-101**

**2.29.darbotvarkės klausimas**

**Pasvalio rajono savivaldybės taryba**

**Sprendimas**

**DĖL Pasvalio rajono savivaldybės tarybos 2000 m. spalio 18 d. sprendimo nr. 56 „Dėl draustinių ir saugomų gamtos paveldo objektų“ pakeitimo**

2022 m. balandžio d. Nr. T1-

Pasvalys

Vadovaudamasi Lietuvos Respublikos vietos savivaldos įstatymo 16 straipsnio 2 dalies 33 punktu, 18 straipsnio 1 dalimi, Lietuvos Respublikos saugomų teritorijų įstatymo 23 straipsnio 5 dalimi, atsižvelgdama į Valstybinės saugomų teritorijų tarnybos prie Aplinkos ministerijos 2022 m. vasario 22 d. raštą Nr. (3)-V3-263 „Dėl savivaldybės saugomų gamtos paveldo objektų sąrašo patikslinimo ir schemų parengimo“ (gavimo žyma 2022 m. vasario 23 d. Nr. ARG-606), Pasvalio rajono savivaldybės taryba nusprendžia:

1. Pakeisti Pasvalio rajono savivaldybės tarybos 2000 m. spalio 18 d. sprendimą Nr. 56 „Dėl draustinių ir saugomų gamtos paveldo objektų“ (su visais aktualiais pakeitimais):

1.1. pakeisti Pasvalio rajone esančių gamtos paminklų ir saugomų gamtos paveldo objektų sąrašą (6 priedą), patvirtintą Pasvalio rajono savivaldybės tarybos 2000 m. spalio 18 d. sprendimu Nr. 56 „Dėl draustinių ir saugomų gamtos paveldo objektų“ (Pasvalio rajono savivaldybės tarybos 2018 m. vasario 14 d. sprendimo Nr. T1-29 redakcija), ir išdėstyti jį nauja redakcija (pridedama);

1.2. papildyti nauju 61 punktu:

„61. Patvirtinti patikslintas Savivaldybės saugomų gamtos paveldo objektų schemas (pridedama).“

2. Nustatyti, kad šis sprendimas skelbiamas Teisės aktų registre ir Pasvalio rajono savivaldybės interneto svetainėje [www.pasvalys.lt](http://www.pasvalys.lt).

Sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka.

Savivaldybės meras

Parengė

Strateginio planavimo ir investicijų

skyriaus vyriausioji specialistė

Apolonija Lindienė

Vietinio ūkio ir plėtros skyriaus

Teritorijų planavimo (kraštovaizdžio)

specialistė Joana Grincevičienė,

vyriausiasis specialistas

Vygantas Bajorūnas

Suderinta DVS Nr. RTS-107

Pasvalio rajono savivaldybės tarybai

**AIŠKINAMASIS RAŠTAS**

**DĖL Pasvalio rajono savivaldybės tarybos 2000 m. spalio 18 d. sprendimo nr. 56 „Dėl draustinių ir saugomų gamtos paveldo objektų“ pakeitimo**

2022 m. balandžio 12 d.

Pasvalys

**1. Sprendimo projekto rengimo pagrindas.**

Sprendimo projektas parengtas vadovaujantis Lietuvos Respublikos vietos savivaldos įstatymo 16 straipsnio 2 dalies 33 punktu, 18 straipsnio 1 dalimi, Lietuvos Respublikos saugomų teritorijų įstatymo 23 straipsnio 5 dalimi ir Valstybinės saugomų teritorijų tarnybos prie Aplinkos ministerijos 2022 m. vasario 22 d. raštu Nr. (3)-V3-263 „Dėl savivaldybės saugomų gamtos paveldo objektų sąrašo patikslinimo ir schemų parengimo“.

Visa informacija apie saugomas teritorijas (įskaitant ir savivaldybių įsteigtus draustinius ir paskelbtus gamtos paveldo objektus) yra registruojama Lietuvos Respublikos saugomų teritorijų kadastre (toliau – Kadastras), kurio tvarkytojas – Valstybinė saugomų teritorijų tarnyba prie Aplinkos ministerijos (toliau – Tarnyba). Tarnyba iki 2022 metų birželio 30 d. nustatyta tvarka ir sąlygomis turi parengti ir pateikti Nekilnojamojo turto registro tvarkytojui VĮ Registrų centrui saugomų teritorijų specialiųjų žemės naudojimo sąlygų rinkinį. Kad informacija Kadastre būtų kokybiška ir tiksli, reikalinga patikslinti Savivaldybės saugomų gamtos paveldo objektų sąrašą bei pagal reikalavimus parengti jų schemas.

**2. Sprendimo projekto tikslai ir uždaviniai.**

Sprendimo projekto tikslas – pakeisti Pasvalio rajone esančių gamtos paminklų ir saugomų gamtos paveldo objektų sąrašą bei patvirtinti patikslintas Savivaldybės saugomų gamtos paveldo objektų schemas.

**3. Kokios siūlomos naujos teisinio reguliavimo nuostatos ir kokių rezultatų laukiama.**

Priimtu sprendimo projektu naujų teisinio reguliavimo nuostatų nesiūloma.

**4. Skaičiavimai, išlaidų sąmatos, finansavimo šaltiniai**.

Sprendimui įgyvendinti papildomų lėšų nereikia.

**5. Numatomo teisinio reguliavimo poveikio vertinimo rezultatai** (jeigu rengiant sprendimo projektą toks vertinimas turi būti atliktas ir jo rezultatai nepateikiami atskiru dokumentu), **galimos neigiamos priimto sprendimo pasekmės ir kokių priemonių reikėtų imtis, kad tokių pasekmių būtų išvengta.**

Priėmus sprendimo projektą, neigiamų pasekmių nenumatoma.

**6. Jeigu sprendimui įgyvendinti reikia įgyvendinamųjų teisės aktų, – kas ir kada juos turėtų priimti.**

Įgyvendinimui teisės aktų priimti nereikia.

**7. Sprendimo projekto antikorupcinis vertinimas**.

Antikorupcinis vertinimas neatliekamas.

**8. Sprendimo projekto iniciatoriai ir** **asmuo atsakingas už sprendimo vykdymo kontrolę.**

Pasvalio rajono savivaldybės administracijos Strateginio planavimo ir investicijų skyrius, Vietinio ūkio ir plėtros skyrius. Atsakingas asmuo – Strateginio planavimo ir investicijų skyriaus vyriausioji specialistė Apolonija Lindienė.

Strateginio planavimo ir investicijų skyriaus vyriausioji specialistė Apolonija Lindienė